MESTO HNÚŠŤA

 Mestský úrad

 ul. Francisciho č. 74/2 981 01 Hnúšťa

tel.: 047/2028814, e-mail: vlasta.pervanova@hnusta.sk

**č. j.: 7756/2025**  V Hnúšti, dňa 28.07.2025

**spis č.: 404/2025**

**VEC:**

**Stavebné povolenie na**  **stavbu:** **Zariadenie sociálnych služieb komunitného typu v meste Hnúšťa.**

 **VEREJNÁ VYHLÁŠKA**

 **STAVEBNÉ POVOLENIE**

 **Stavebník** **Strieborný vek, n.o., Kapitulská 302/1, 974 01 Banská Bystrica** vsplnomocnenom zast. Mgr. Dušan Udvardy, Bernolákovo nám. 3, 940 58 Nové Zámky  **podal na tunajší stavebný úrad žiadosť na vydanie stavebného povolenia stavby:**

**Zariadenie sociálnych služieb komunitného typu v meste Hnúšťa** na pozemkoch **KN-C parc. č. 1470/2, 1470/4 v k. ú. Hnúšťa.**

Začatie stavebného konania bolo oznámené verejnou vyhláškou pod č. j. 7756/2025 spis č. 404/2025 oznámením zo dňa 30.6.2025 všetkým účastníkom konania a dotknutým orgánom, ktorým bolo zároveň upustené od ústneho pojednávania spojeného s miestnym zisťovaním.

Mesto Hnúšťa, príslušný stavebný úradpodľa § 117 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov prerokoval žiadosť stavebníka podľa § 62 a § 63 stavebného zákona v súlade s § 8 a § 9 vyhlášky č. 453/2000 Z.z., ktorou sa vykonávajú niektoré ustanovenia stavebného zákona a rozhodlo takto:

**stavbu:**

**Zariadenie sociálnych služieb komunitného typu v meste Hnúšťa**

na pozemkoch **KN-C parc. č. 1470/2, 1470/4 v k. ú. Hnúšťa.**

podľa § 66 stavebného zákona a § 10 vyhlášky č. 453/2000 Z. z., ktorou sa vykonávajú niektoré ustanovenia stavebného zákona

 **p o v o ľ u j e**

**Stavba dvoch budov zariadenia je členená na stavebné objekty:**

**Zariadenie sociálnych služieb komunitného typu v meste Hnúšťa budú dva identické objekty**

**SO 01 Zariadenie sociálnych služieb komunitného typu**

SO 02 Elektrická prípojka

SO 02-01 Elektrická prípojka NN

SO 02-02 OEZ

SO 03 Kanalizačná prípojka

SO 04 Vodovodná prípojka

SO 05 Dažďová prípojka

SO 06 Altánok

SO 07 Spevnené a odstavné plochy

SO 08 Drobná architektúra + výsadba

**I. Popis stavby:**

Budú **realizované dva identické stavebné objekty rovnakého stavebnotechnického dispozičného riešenia.**

Jeden objekt na pozemkuKN-C parc. č. 1470/2, a druhý objekt zariadenia bude na pozemku parc č. 1470/4 v k. ú. Hnúšťa.

**Stavebný objekt Zariadenie sociálnych služieb komunitného typu v meste Hnúšťa** je riešený ako samostatne stojaci objekt v rovinatom teréne. Jedná sa o dvojpodlažnú nepodpivničenú budovu. Objekt bude zastrešený sedlovou strechou. Na 1. NP sa budú nachádzať komunikačné priestory, priestory pre opatrovateľky, izby so sociálnym zázemím, kotolňa, čitáreň, spoločenská miestnosť a kuchyňa. Na 2. NP sa budú nachádzať priestory pre opatrovateľky, izby so sociálnym zázemím, šatník, čitáreň, spoločenská miestnosť a kuchyňa.

„Zariadenie sociálnych služieb komunitného typu v meste Hnúšťa“ bude umiestnené na pozemkoch parc. č. 1470/2 a 1470/4. Predložená PD rieši výstavbu dvoch nepodpivničených dvojpodlažných objektov ZSS v Hnúšti, jeden na pozemku par. č. 1470/2 a druhý na pozemku par. č. 1470/4. Parcely sú rovinaté, v súčasnosti nezastavané a prístup k nim je možný z miestnej komunikácie ulice Štúrova.

**Objekty ZSS budú bezbariérové a majú navrhnutú identickú dispozíciu:**

I. NP: vstupná hala, schodisko, výťah, hobby miestnosť, šatňa s kúpeľňou pre zamestnancov (WC, umývadlo a sprcha) a bytová jednotka v členení: obývačka s jedálňou a kuchynka pre prijímateľov sociálnej služby, miestnosť na vypranie osobnej bielizne (s práčkou a sušičkou), čistiaca a dekontaminačná miestnosť (vybavená výlevkou a umývadlom), čitáreň, 2 jednolôžkové izby s vlastnými kúpeľňami (WC, sprcha, umývadlo) a 2 ubytovacie bunky, každá pozostávajúca z 2 jednolôžkových izieb so spoločnou predsieňou a kúpeľnou (WC, sprcha, umývadlo). Na I. NP sa nachádza aj technická miestnosť so samostatným vstupom z exteriéru.

II. NP: chodba, miestnosť opatrovateliek, kúpeľňa pre zamestnancov (WC, umývadlo a sprcha), kancelária sociálneho poradenstva a bytová jednotka v členení: obývačka s jedálňou a kuchynka pre prijímateľov sociálnej služby, komora za kuchynkou, z chodby prístupná miestnosť na vypranie osobnej bielizne (s práčkou a sušičkou), čitáreň, 2 jednolôžkové izby s vlastnými kúpeľňami (WC, sprcha, umývadlo) a 2 ubytovacie bunky, každá pozostávajúca z 2 jednolôžkových izieb so spoločnou predsieňou a kúpeľnou (WC, sprcha, umývadlo).

Objekty budú napojené prípojkami na verejný vodovod aj na verejnú kanalizáciu, na elektrickú energiu, budova bude vykurovaná 3 tepelnými čerpadlami Viessmann Vitocal 200-S AWB-E 201.D16 s maximálnym výkonom 11,2 kW, napojenými na akumulačnú 400 l nádrž. Vykurovanie bude podlahové, doplnené rebríkovými radiátormi v kúpeľniach. Teplá voda bude pripravovaná centrálne v 500 l zásobníkovom ohrievači. Pri ZSS sa vybudujú spevnené a odstavné plochy zo zámkovej dlažby v počte 15 miest, z toho 2 vyčlenené pre osoby s obmedzenou schopnosťou pohybu a orientácie. Pri každom z objektov ZSS bude postavený aj altánok s krbom a prvky drobnej architektúry (lavičky, vyvýšené záhony). Odpadové nádoby budú umiestnené na spevnených plochách pri parkovisku.

**Zastavaná plocha objektu: 457,88 m2**

**Úžitková plocha objektu: 772,79 m2**

** II. Majetkoprávne vzťahy:**

 Stavba sa umiestňuje v súlade s dokumentáciou vypracovanou oprávnenými osobami, na nasledujúcich pozemkoch v meste Hnúšťa:

Stavba sa umiestňuje v súlade s dokumentáciou vypracovanou oprávnenými osobami, na nasledujúcich pozemkoch v meste Hnúšťa: **KN-C parc. č. 1470/2, 1470/4 v k. ú. Hnúšťa.**

 ktoré má podľa výpisu z LV č. 1392 vo vlastníctve **Mesto Hnúšťa v spoluvlastníckom podiele 1/1.** **Stavebník má iné právo na realizáciu stavby.**

Projektovú dokumentáciu (PD) vypracovali:

Ing. Ladislav Bľacha, Duklianskych hrdinov 1210, Vranov n./T., reg. č. 1255\*A1

Inžinierska agentúra, s.r.o.

Stavba sa povoľuje v rozsahu podľa overenej projektovej dokumentácie vypracovanej oprávnenými osobami, ktorá bola overená v stavebnom konaní a tvorí neoddeliteľnú prílohu tohto rozhodnutia.

**III. Na umiestnenie a uskutočnenie stavby sa určujú tieto podmienky:**

1. Budú **realizované dva identické stavebné objekty rovnakého stavebnotechnického dispozičného riešenia.**

Jeden objekt na pozemkuKN-C parc. č. 1470/2, a druhý objekt zariadenia bude na pozemku parc č. 1470/4 v k. ú. Hnúšťa.

Na uvedených pozemkoch sa umiestňuje hlavný stavebný objekt, infraštruktúra a dopravné napojenie objektu.

2. Podmienky na zabezpečenie súladu urbanistického a architektonického riešenia stavby s okolím a ďalšie podmienky v zmysle ustanovení stavebného zákona v znení neskorších predpisov: stavba je umiestnená tak, ako sa to uvádza na výkrese „Koordinačná situácia“ - číslo výkresu 01, v projektovej dokumentácii overenej v stavebnom konaní.

3. Stavba bude uskutočnená podľa dokumentácie overenej v stavebnom konaní, ktorá je súčasťou tohoto rozhodnutia. Prípadné zmeny nesmú byť vykonané bez predchádzajúceho povolenia stavebného úradu.

4. Pri uskutočňovaní stavby je potrebné dodržať predpisy týkajúce sa bezpečnosti práce a technických zariadení a dbať na ochranu zdravia osôb na stavbe, dodržiavať príslušné ustanovenia § 43d, § 43e stavebného zákona, ktoré upravujú základné a všeobecné technické požiadavky na výstavbu.

5. Pri uskutočňovaní stavby musia byť dodržané ustanovenia stavebného zákona v znení neskorších predpisov a vyhl. č. 532/2002 Z.z., ktorou sa ustanovujú podrobnosti o všeobecných technických požiadavkách na výstavbu a príslušné technické normy.

6. Stavbu bude uskutočňovať odborne spôsobilý zhotoviteľ – určený vo výberovom konaní. Stavebník je povinný v zmysle § 62 ods. 1 písm. d) stavebného zákona oznámiť zhotoviteľa stavby (názov a sídlo) stavebnému úradu do 15 dní po ukončení výberového konania.

7. Stavebník musí zabezpečiť požiadavky na zabezpečenie ochrany verejných záujmov najmä z hľadiska životného prostredia, podmienky na komplexnosť výstavby.

**8.** Podmienky na zabezpečenie pripojenia na rozvodné siete, pozemné komunikácie, úpravy okolia stavby, ochrany a výsadby zelene: Stavba bude realizovaná podľa dokumentácie overenej v stavebnom konaní.

Objekt bude pripojený na verejné rozvody inžinierskych sietí. Prístup je zabezpečený z miestnej komunikácie. Po ukončení prác uviesť okolie stavby do pôvodného stavu.

1. Oznámenie určitého štádia stavby na účely výkonu štátneho stavebného dohľadu: podľa § 66 ods. 2) písm. h) stavebného zákona je stavebník povinný písomne oznámiť tunajšiemu stavebnému úradu začatie stavebných prác.

10. Stavebník je povinný umožniť oprávneným osobám vstup na pozemok a stavbu za účelom vykonania štátneho stavebného dohľadu. Na účely výkonu štátneho stavebného dohľadu má stavebník povinnosť oznámiť konkrétne štádiá realizácie stavby a povinnosť oznámiť závady na stavbe ohrozujúce bezpečnosť a zdravie.

11. Stavebník je povinný vyčleniť nevyhnutný rozsah plôch pozemkov, ktoré budú tvoriť súčasť staveniska.

12. Počas stavebných prác stavebník zabezpečí, aby nákladnou dopravou a stavebnou činnosťou neboli znečisťované komunikácie a zabezpečí ich čistenie. Na miestnej komunikácii nebudú odstavované stavebné stroje a zariadenia.

13. Stavebník je povinný stavbu uskutočňovať len stavebnými výrobkami vhodnými na výstavbu podľa platných predpisov, v zmysle zákona č. 133/2013 Z.z. o stavebných výrobkoch v znení neskorších predpisov a používať materiál vyhovujúci platným normám v zmysle § 43f stavebného zákona (ku kolaudačnému konaniu investor predloží doklady o vhodnosti použitých výrobkov).

14. Stavebník je povinný dbať, aby počas realizácie stavebných prác nespôsobil škodu na cudzích nehnuteľnostiach a cudzom majetku a stavebné práce realizovať tak, aby stavebnou činnosťou neboli nadmerne narušované a obmedzované práva vlastníkov, nájomcov a užívateľov susedných nehnuteľností. Vlastníci susedných nehnuteľností sú povinní počas realizácie strpieť vykonávanie niektorých prác z ich pozemkov alebo stavieb v nevyhnutne možnom rozsahu. V prípade spôsobenia škody na nehnuteľnostiach je za spôsobenú škodu zodpovedný stavebník a je povinný ju vlastníkovi nahradiť.

15. Stavebník je povinný podľa § 66 ods. 3 písm. j) stavebného zákona stavbu riadne označiť na viditeľnom mieste. Predpokladaný termín dokončenia stavby: júl/2027

16. Stavebník je povinný podľa § 66 ods. 3 písm. a) a g) stavebného zákona pre účely výstavby spodrobniť statický výpočet a predložiť podrobnejšiu dokumentáciu, ktorá bude obsahovať výkresy výstuže železobetónových konštrukcií, dielenské výkresy oceľových konštrukcií, detaily kotvenia.

17. Stavebník je povinný po celý čas výstavby viesť stavebný denník a tento archivovať po dobu 10 rokov po ukončení výstavby.

18. Stavebník je povinný oznámiť stavebnému úradu 15 dní pred ukončením, že stavba je pripravená na kolaudáciu a požiadať v zmysle § 79 stavebného zákona o vydanie kolaudačného rozhodnutia, pričom návrh má obsahovať náležitosti v súlade s § 17 vyhlášky č. 453/2002 Z.z., ktorou sa vykonávajú niektoré ustanovenia stavebného zákona.

**IV. Dodržanie požiadaviek dotknutých orgánov a organizácií:**

**Okresný úrad Rimavská Sobota, Pozemkový a lesný odbor –** rozhodnutie č. OU-RS-PLO-015314-002 a

OU-RS-PLO-015313-002 zo dňa 07.07.2025 - o trvalom odňatí poľnohospodárskej pôdy

Okresný úrad Rimavská Sobota, pozemkový a lesný odbor (ďalej len „tunajší úrad”), ako príslušný správny orgán, v súlade s § 23 písm. c) zákona č. 220/2004 Z. z. o ochrane a využívaní poľnohospodárskej pôdy a o zmene zákona č. 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov, v súlade s § 46 zákona č. 71/1967 Zb. o správnom konaní v znení neskorších predpisov, vo veci žiadosti, ktorú dňa 23.06.2025 podala firma Strieborný vek n. o., Kapitulská 302/1, 974 01 Banská Bystrica , IČO: 55714668 ( ďalej len „žiadateľ) rozhodol takto:

Výrok podľa § 17 ods. a 6 zákona č. 220/2004 Z. z. o ochrane a využívaní poľnohospodárskej pôdy a o zmene zákona číslo 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov ( ďalej len „zákon“ ).

I. Odníma poľnohospodársku pôdu natrvalo pre účel akcie Zariadenie sociálnych služieb komunitného typu v meste Hnúšťa“ v katastrálnom území H N Ú Š Ť A , C KN parc. č. 1470/2 , pôvodný druh pozemku záhrada, výmera 1109 m2, kód BPEJ kód BPEJ — 0557202/6, nový druh pozemku ostatná plocha.

Pozemok sa nachádza v zastavanom území obce vytýčeného lomovými bodmi zastavaného územia obce, ktoré boli premietnuté do odtlačkov katastrálnych máp k 1. januáru 1990.

Rozsah a hranice zmeny druhu pozemku sú stanovené GP č. 32966334-30/2025, úradne overeným Okresným úradom Rimavská Sobota, katastrálnym odborom dňa 14.04.2025 pod číslom G1 - 201/2025, novonavrhovaná parcela č. 1470/6

Rozhodnutie OU-RS-PLO-015313-002 zo dňa 07.07.2025 - o trvalom odňatí poľnohospodárskej pôdy

Výrok podľa § 17 ods. a 6 zákona č. 220/2004 Z. z. o ochrane a využívaní poľnohospodárskej pôdy a o zmene zákona číslo 245/2003 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov ( ďalej len „zákon“ ).

I. Odníma poľnohospodársku pôdu natrvalo pre účel akcie Zariadenie sociálnych služieb komunitného typu v meste Hnúšťa“ v katastrálnom území H N Ú Š Ť A , C KN parc. č. 1470/4 , pôvodný druh pozemku záhrada, výmera 1108 m2, kód BPEJ kód BPEJ — 0557202/6, nový druh pozemku ostatná plocha.

Pozemok sa nachádza v zastavanom území obce vytýčeného lomovými bodmi zastavaného územia obce, ktoré boli premietnuté do odtlačkov katastrálnych máp k 1. januáru 1990.

Rozsah a hranice zmeny druhu pozemku sú stanovené GP č. 32966334-31/2025, úradne overeným Okresným úradom Rimavská Sobota, katastrálnym odborom dňa 11.04.2025 pod číslom G1 - 202/2025, novonavrhovaná parcela č. 1470/7

**Slovak Telekom, a.s.** - Vyjadrenie č. 6612515714 zo dňa 11.06.2025:

**Nedôjde do styku** **so sieťami** elektronických komunikácii (ďalej len SEK) spoločností Slovak Telekom, a.s. a/alebo DIGI SLOVAKIA, s.r.o.

**Slovak Telekom a.s. a DIGI SLOVAKIA, s.r.o. požadujú zahrnúť do podmienok určených stavebným úradom pre vydanie rozhodnutia o umiestnení stavby alebo stavebného povolenia Všeobecné podmienky ochrany SEK, ktoré sú neoddeliteľnou súčasťou tohto stanoviska. Zároveň je stavebník povinný rešpektovať nasledovné:**

1. Existujúce zariadenia sú chránené ochranným pásmom (§23 zákona č. 452/2021 Z. z.) a zároveň je potrebné dodržať ustanovenie §108 zákona č. 452/2021 Z. z. o ochrane proti rušeniu.

2. Vyjadrenie stráca platnosť uplynutím doby platnosti uvedenej vyššie vo vyjadrení, v prípade zmeny vyznačeného polygónu, dôvodu žiadosti, účelu žiadosti, v prípade ak uvedené parcelné číslo v žiadosti nezodpovedá vyznačenému polygónu alebo ak si stavebník nesplní povinnosť podľa bodu 3.

3. Stavebník alebo ním poverená osoba je povinná v prípade ak zistil, že jeho zámer, pre ktorý podal uvedenú žiadosť je v kolízii so SEK Slovak Telekom, a.s. a/alebo DIGI SLOVAKIA, s.r.o. alebo zasahuje do ochranného pásma týchto sieti (najneskôr pred spracovaním projektovej dokumentácie stavby), vyzvať spoločnosť Slovak Telekom, a.s. na stanovenie konkrétnych podmienok ochrany alebo preloženia SEK prostredníctvom zamestnanca spoločnosti povereného správou sieti.

4. V prípade ak na Vami definovanom území v žiadosti o vyjadrenie sa nachádza nadzemná telekomunikačná

sieť, ktorá je vo vlastníctve Slovak Telekom, a.s. a/alebo DIGI SLOVAKIA, s.r.o., je potrebné zo strany žiadateľa zabezpečiť nadzemnú sieť proti poškodeniu alebo narušeniu ochranného pásma.

5. Nedodržanie vyššie uvedených podmienok ochrany zariadení je porušením povinností podľa § 23 zákona č. 452/2021 Z. z. o elektronických komunikáciách v platnom znení.

**Okresné riaditeľstvo Hasičského a záchranného zboru v Rimavskej Sobote -** záväzné stanovisko č. ORHZ-RS1-2025/000412-002 zo dňa 14.7.2025

Okresné riaditeľstvo Hasičského a záchranného zboru v Rimavskej Sobote (ďalej len „okresné riaditeľstvo") ako dotknutý orgán spĺňajúci všeobecné kritéria zakotvené v ustanovení § 21 ods. 2 zákona č. 25/2025 Z. z. Stavebný zákon a o zmene a doplnení niektorých zákonov (Stavebný zákon) (ďalej len „Stavebný zákon") uplatňujúci v intenciách ustanovenia § 21 ods. 6 Stavebného zákona v spojení s ustanovením § 25 ods. 1 písm. b) bod 13a zákona č. 314/2001 Z. z. o ochrane pred požiarmi v znení neskorších predpisov (ďalej len „zákon č. 314/2001 Z. z.") svoje zákonné oprávnenie vo forme záväzného stanoviska konkretizované v ustanoveniach S 25 ods. 1 písm. b) bod I a § 28 zákona č. 314/2001 Z. z. a spočívajúce v oprávnení posúdiť textové a grafické vyjadrenie riešenia protipožiarnej bezpečnosti stavby „Zariadenie sociálnych služieb komunitného typu v meste Hnúšťa, p. č. KN-C 1470/2, 1470/4, k. ú. Hnúšťa, ” obsiahnuté v stavebnom zámere vyhotovenom Ing. Ladislavom Bľachom, Duklianskych hrdinov 1210, Vranov nad Topľou, Autorizovaný stavebný inžinier, Reg. číslo:1255\*A\*1 na účely prerokovania stavebného zámeru urobilo predmetný úkon pre žiadateľa „STRIEBORNÝ VEK n.o., Kapitulská 302/1, 974 01 Banská Bystrica, IČO: 55714668, +421 48 433 0777” a plniac svoju zákonnú povinnosť v intenciách ustanovenia 21 ods. 3 písm. a) Stavebného zákona, vydáva toto záväzné stanovisko: **súhlasné** s predloženým riešením protipožiarnej bezpečnosti stavby.

**Rozhodnutie o námietkach účastníkov:** V priebehu konania neboli vznesené námietky ku stavbe.

**Podmienkam dotknutých organizácií, orgánov štátnej správy a účastníkov konania sa vyhovuje a zároveň stavebný úrad ukladá stavebníkovi predmetné podmienky splniť v plnom rozsahu.**

* Stavebné povolenie platí dva roky odo dňa, keď nadobudlo právoplatnosť, nestráca platnosť ak sa so stavbou začne v tejto lehote.
* Stavba nesmie byť začatá, kým stavebné povolenie nenadobudne právoplatnosť v zmysle § 52 odst. 1 zákona č. 71/1967 Zb.

Správny poplatok v zmysle zákona č. 145/1995 Z.z. o správnych poplatkoch v znení neskorších zmien a doplnkov vo výške 2 x 500,- € bol uhradený v hotovosti do pokladne mesta.

 **Odôvodnenie:**

 **Stavebník**  **Strieborný vek, n.o., Kapitulská 302/1, 974 01 Banská Bystrica** vsplnomocnenom zast. Mgr. Dušan Udvardy, Bernolákovo nám. 3, 940 58 Nové Zámky  **podal na tunajší stavebný úrad žiadosť na vydanie stavebného povolenia stavby:**

**Zariadenie sociálnych služieb komunitného typu v meste Hnúšťa** na pozemkoch **KN-C parc. č. 1470/2, 1470/4 v k. ú. Hnúšťa.**

Začatie stavebného konania bolo oznámené verejnou vyhláškou pod č. j. 7756/2025 spis č. 404/2025 oznámením zo dňa 26.3.2025 všetkým účastníkom konania a dotknutým orgánom, ktorým bolo zároveň upustené od ústneho pojednávania spojeného s miestnym zisťovaním.

 Stavebný úrad v uskutočnenom konaní preskúmal predloženú žiadosť z hľadísk uvedených v ustanoveniach § 62 ods. 1 a 2 a stavebného zákona, § 8, § 9 vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona, vyhlášky MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a posúdil aj vyjadrenia účastníkov konania a dotknutých orgánov a organizácií a zistil, že uskutočnením stavby nie sú ohrozené záujmy spoločnosti ani neprimerane obmedzené, či ohrozené práva a právom chránené záujmy účastníkov konania. Dokumentácia stavby spĺňa, primerane povahe stavby, požiadavky stanovené v § 47 a § 53 stavebného zákona a príslušné ustanovenia vyhlášky MŽP SR č. 532/2002 Z.z., ktorou sa ustanovujú všeobecné technické požiadavky na výstavbu a všeobecné technické požiadavky na stavby užívané osobami so zníženou schopnosťou pohybu a orientácie a príslušné technické normy. Stavebný úrad v priebehu konania nezistil dôvody, ktoré by bránili povoleniu stavby, námietky nepodal nikto z účastníkov konania.

Vyjadrenia dotknutých orgánov a organizácií nie sú záporné ani protichodné a stanoviská boli zahrnuté do podmienok tohto rozhodnutia. Na základe týchto skutočností stavebný úrad rozhodol tak, ako sa uvádza vo výrokovej časti tohto rozhodnutia.

 **Poučenie:**

 Podľa § 53 a § 54 zákona č. 71/1967 Zb. o správnom konaní proti tomuto rozhodnutiu môžu účastníci konania podať odvolanie v lehote do 15 dní odo dňa jeho doručenia podaním na Mesto Hnúšťa, MsÚ Hnúšťa, ul. Francisciho č. 74/2, 981 01 Hnúšťa. Toto rozhodnutie je preskúmateľné súdom až po vyčerpaní riadnych opravných prostriedkov.

 Mgr. Martin Pliešovský  primátor mesta

Verejná vyhláška bude vyvesená po dobu 15 dní na úradnej tabuli mesta formou zverejnenia na internetovej stránke mesta Hnúšťa ([www.hnusta.sk](http://www.kosice.sk/)), pričom uvedení účastníci konania sa upovedomujú aj formou verejnej vyhlášky vyvesenej po dobu 15 dní na úradnej tabuli, ktorá má len informatívny charakter

…................................ …..................................

 Vyvesené dňa: Zvesené dňa:

#  Pečiatka, podpis:

**Rozdeľovník: s. č.: 404/2025**

**Doručuje sa do v. r.:**

* Strieborný vek, n.o., Kapitulská 302/1, 974 01 Banská Bystrica
* Mgr. Dušan Udvardy, Bernolákovo nám. 3, 940 58 Nové Zámky
* Ing. Ladislav Bľacha, Duklianskych hrdinov 1210, Vranov n./T. - projekcia
* Mesto Hnúšťa, primátor mesta, Francisciho 74, 981 01 Hnúšťa – do spisu
* Ostatní účastníci konania – vlastníci susedných pozemkov – formou verejnej vyhlášky

Na vedomie:

* Okresný úrad RS, OSŽP, ŠSOH, Hostinského 4, 979 01 Rim. Sobota
* Okresný úrad RS, OSŽP, ŠVS, Hostinského 4, 979 01 Rim. Sobota
* Okresný úrad RS, OSŽP, ŠSOPaK, Hostinského 4, Rim. Sobota
* Okresný úrad Rimavská Sobota, Pozemkový a lesný odbor, P. Hostinského 1036/4, 979 01 Rimavská Sobota
* Stredoslovenská distribučná, a. s., Pri Rajčianke 2927/8, 010 47 Žilina
* Slovak Telekom, a.s., Bajkalská 28, 817 62 Bratislava
* StVPS, a.s. Partizánska cesta 5, 974 05 Banská Bystrica
* SPP – distribúcia a.s., Plátennícka 2, 821 09 Bratislava
* Okresné riaditeľstvo HaZZ, Okružná 118, 979 01 Rim. Sobota